**KJK Publikációs Támogatás 2021**

**a publikációs teljesítmény fokozására, támogatására**

A támogatás célja: **a kari kimagasló publikációs teljesítmény fokozása és elismerése**, a kar oktatói és kutatói körében. A Kar vezetése fontosnak tartja a tudományos teljesítmény fokozását, ösztönzését! Ezért 2020. június 1 és 2021. október 31 között meghirdeti az alábbi támogatási programot.

A támogatásban részesülők köre: a KJK teljes munkaidős (174 óra/hó) közalkalmazotti jogviszonnyal rendelkező oktatói és kutatói, illetve állami ösztöndíjas doktoranduszai. Előnyt élveznek elsősorban a PhD fokozat előtt álló munkatársak és PhD hallgatók, másodsorban a fokozattal rendelkező, de még a habilitáció és az MTA Doktora fokozat megszerzése előtt álló munkatársak. Többszerzős cikk esetén a fenti feltételeknek megfelelő szerzők közös pályázatot adnak be.

Az ösztönzés tárgya: **Egyszeri pénzügyi ösztönzés** nyújtása nemzetközi, idegen nyelvű **Web of Science** által jegyzett, az MTMT által elismert folyóiratban (nem parazita - https://www.mtmt.hu/system/files/parazita\_folyoiratok.pdf) **legalább 4 oldal** terjedelmű tudományos cikk publikálásához. **A pályázás feltétele a tudományos cikkben legalább 1 darab a 2019-2021 időszakban a Periodica Polytechnica Transportation Engineering folyóiratba megjelent másik cikkre történő hivatkozás**. Szükséges a **szerkesztőség elfogadó nyilatkozata vagy a megjelenés igazolása a pályázat beadásakor.**

Pályázat leadási határidő: a leadás folyamatos**.**

A beérkezett pályázatok egyszerre kerülnek elbírálásra 2021 novemberében.

Az ösztönzés mértéke: az alábbi besorolás alapján, **az ösztönzés összege az IF szám és kategóriaszorzó szorzata, ezer Forintra kerekítve, de maximum 1.500.000. – Ft (azaz egymillió-ötszázezer Forint)** pályázatonként (cikkenként). A **pályázott összeget osztani kell a szerzők számával**. Egyszerzős cikk esetén a pályázó szerző kapja a teljes összeget, míg többszerzős publikációk esetén alapesetben a szerzők között megoszlik. A nem kari főállású szerzőkre eső rész elvész. Ezután a kari szerzőkre jutó pénzösszeget a szerzők egymás közötti megállapodás alapján szabadon eloszthatják, amiről a pályázatban nyilatkozni kell.

|  |  |  |
| --- | --- | --- |
| **WoS kategória1** | **kategória szorzó (Forint)** | **a jutalom összege** |
| Q1 | 800 000 | kategória szorzó\* **IF**2 / (szerzők száma) |
| Q2 | 600 000 |
| Q3 | 400 000 |

1 Az **IF** szám a Thomson & Reuters WoS 2018, 2019-es IF értéke közül a kedvezőbb érték (https://jcr.clarivate.com/)

2 Folyóiratok 2018 vagy 2019 WoS kategóriája közül a nagyobb (https://jcr.clarivate.com/)

A pénzügyi ösztönzés fedezete: A BME KJK Dékáni Hivatala a szabad keretei terhére biztosítja.

A pályázat kötelező tartalmi elemei: A pályázói adatlap, nyilatkozat a pályázói részarányról, elfogadó vagy megjelenési nyilatkozat a szerkesztőségtől, a leadott cikk másolata pdf formátumban.

A pályázat benyújtása: A pályázatokat a [torok.adam@mail.bme.hu](mailto:torok.adam@mail.bme.hu) címre kell megküldeni.

A pályázat elbírálása: Az elbíráslásban a Dékán és a dékánhelyettesek alkotta 4 tagú bizottság, egyszerű szavazással dönt. Szavazategyenlőség esetén a Dékán szavazata dönt. A döntés ellen nincs helye jogorvoslatnak.